C 317/10
EL
Επίσημη Εφημερίδα της Ευρωπαϊκής Ένωσης
7.9.2023
Προηγούμενη κοινοποίηση συγκέντρωσης (Υπόθεση M.11261 – ARDIAN / ATTERO) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2023/C 317/07) 1.
Στις 30 Αυγούστου 2023, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Ardian France S.A. («Ardian», Γαλλία), που ελέγχεται από την τελική μητρική εταιρεία του ομίλου Ardian, Ardian Holding S. A.S. (Γαλλία), — Sabaton Ventures Holdco B.V. (Κάτω Χώρες), τελική μητρική εταιρεία του ομίλου Attero («Attero», Κάτω Χώρες), Η Ardian θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της Attero.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— η Ardian είναι εταιρεία επενδύσεων ιδιωτικών κεφαλαίων και διαχειριστής περιουσιακών στοιχείων, — η Attero είναι εταιρεία διαχείρισης και επεξεργασίας αποβλήτων.
Οι δραστηριότητές της περιλαμβάνουν την παραγωγή ενέργειας από απόβλητα, την ανακύκλωση πλαστικών, την επεξεργασία οργανικών αποβλήτων, την αξιοποίηση αδρανών ορυκτών αποβλήτων, την εξυγίανση του εδάφους και την ανακύκλωση υπολειμμάτων. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.11261 – ARDIAN / ATTERO Οι παρατηρήσεις μπορούν να σταλούν στην Επιτροπή με ηλεκτρονικό ταχυδρομείο ή ταχυδρομικώς.
Στοιχεία επικοινωνίας: Email: COMP-MERGER-REGISTRY@ec.europa.eu Ταχυδρομική διεύθυνση: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.